Ahmad Busu

Ahmad Busu (14 November 1952 – 10 November 2013) merupakan seorang pelakon dan pelawak Malaysia yang cukup popular di era 1990an. Popularitinya memuncak ketika beliau muncul serentak dalam 3 buah sitkom popular iaitu Pi Mai Pi Mai Tang Tu (PMPMTT), 2+1 dan Camni Camtu.

 Permulaan kerjaya 
Biarpun memulakan kerjaya seni menerusi pementasan teater pada tahun 1978, namun jiwa komedi yang mengalir dalam dirinya tetap utuh.Pernah mencuba untuk berlakon serius namun, lama kelamaan watak yang dipegangnya masih menjurus ke arah komedi. Ketika itu Ahmad Busu masih bekerja di Lembaga Pelabuhan Klang dan lakonan pentas dijadikan sebagai minat dan kerjaya sambilan sehinggalah pementasan teater komedi Kampung Sri Wangi pada tahun 1983 membawa tuah kepadanya. Teater tersebut menarik minat stesen TV3 untuk dijadikan sitkom TV berjudul Pi Mai Pi Mai Tang Tu pada 1985. Sitkom ini bertahan selama 18 tahun sehingga 2004 dan menjadi sitkom paling lama bertahan di Malaysia.

 Puncak populariti 
Karekter Mat Deris yang dibawanya dalam siri PMPMTT begitu melekat di hati peminat sepanjang dekad 1990an. Beliau pernah 5 kali dicalonkan di Anugerah Bintang Popular Berita Harian untuk kategori Artis Komedi Lelaki Popular (ABPBH) iaitu pada 1993, 1994, 1995, 1996/97 dan 1998/99. Sering digandingkan dengan pelawak Imuda, mereka berdua adalah gandingan pelawak yang cukup serasi pada era itu. Beliau pernah dicalonkan sebagai Artis Komedi Lelaki Popular dalam Anugerah Bintang Popular Berita Harian 1999.

Beliau juga pernah melibatkan diri dalam aktiviti merakamkan lagu-lagu komedi antaranya Kisah Seorang Bujang yang menampilkan rakan pelawak Sabri Yunus. Di dalam budaya pop Malaysia sendiri Ahmad Busu adalah individu yang mempopularkan frasa "Mengancam!" yang cukup popular di era 1990an hingga kini bagi menggambarkan kecantikan dan keseksian wanita. Frasa itu sering digunakan dalam sitkom PMPMTT. Pelakon Ahmad Busu Kena Strok. Dia juga popular menerusi tagline "Salaaaaammm....This is my card" dalam siri komedi 2+1. Selepas era 90an, beliau beralih dari lakonan sitkom di kaca TV ke layar perak dan membintangi beberapa drama seiring dengan perubahan usianya.

Diskogafi

Album studio
Ahmad Busu dan Sabri Yunus bergandingan pada tahun 1993 merakamkan album istimewa sempena perayaan Aidilfitri yang serentak dengan sambutan Tahun Baharu Cina. Album yang diberi judul Jangan Mercun! Kongsi, Kongsi, Kongsilah menampilkan 10 lagu baru dan duo ini popular dengan lagu Kisah Seorang Bujang. 
Runut
 Kongsi, Kongsi, Kongsilah (2:40)
 Jangan Main Mercun (4:00)
 Dikir Raya (4:14)
 Kisah Seorang Bujang (4:30)
 Sketsa Malam Raya (2:00)
 Raya Sakan (4:25)
 Jom-jom Balik (1:50)
 Selamat Hari Raya (4:14)
 Halalkan (4:30)
 Anak Bulan (3:00)

Filemografi

Filem
 Tahun Tajuk Watak Catatan 1990 Mat Som  Sood Filem pertama 1993 Imigran Jimmy 1996 Yes, Tuan! Jurulatih Bola Jaring  2003 Aku Kaya The Movie  Tok Ketua Alalatok 2006 Kayangan Pak Jam 2008 Dunia Baru The Movie  Mat Deris Penampilan khas  2012 Shh...Dia Datang Mat Filem terakhir

Drama
 Tahun Tajuk Watak Saluran TV1980 Drama Minggu Ini: PenariTV1 Drama Minggu Ini: Lari Pak Tua 1983–2004 Pi Mai Pi Mai Tang Tu Mat DerisTV3 1989–1993 2+1  Ramli 1990 Camni Camtu TV1

Telefilem
 Tahun Tajuk Watak Saluran TV Catatan2002 Bukan Pi Mai Pi Mai HarrisVCDTelefilem pertama Aku Kaya Pak Yeop2003 Orang Gaji 2 - Bomoh Indi Anak Jon  Mat Dabus  2008 Jutawan Senget  Pak Sheikh Telefilem terakhir

Televisyen
 Tahun Tajuk Peranan Saluran TV 1999 Raya Berzaman Pelbagai watak TV1 2002 Pendidikan Moral: Rasuah Dihina, Maruah Dibina  Pelakon TV Pendidikan

Persaraan
Namun kini, di dalam usia senja Ahmad Busu kini menderita pelbagai penyakit seperti diabetes, membuatkan dia lebih selesa menghabiskan kebanyakkan masa lapangnya di rumah bersama keluarga di Taman Sri Andalas, Kelang.

Anugerah dan pencalonan
 (Pencalonan) Artis Komedi Lelaki Popular (ABPBH) - Anugerah Bintang-Bintang Popular 1993
 (Pencalonan) Artis Komedi Lelaki Popular (ABPBH) - Anugerah Bintang-Bintang Popular 1994
 (Pencalonan) Artis Komedi Lelaki Popular (ABPBH) - Anugerah Bintang-Bintang Popular 1995
 (Pencalonan) Artis Komedi Lelaki Popular (ABPBH) - Anugerah Bintang-Bintang Popular 1996/97
 (Pencalonan) Artis Komedi Lelaki Popular (ABPBH) - Anugerah Bintang Popular Berita Harian 1998/99Pelakon, pelawak Ahmad Busu meninggal dunia.

 Kematian 
Pada September 2009, beliau telah diserang angin ahmar dan dimasukkan ke Pusat Perubatan Universiti Malaya (PPUM) .Pelawak Ahmad Busu kena serangan strok, kini di PPUM.
Ahmad Busu telah meninggal dunia pada 10 November 2013. Allahyarham menghembuskan nafas terakhir selepas Maghrib di Hospital Tengku Ampuan Rahimah, Klang, Selangor. Pelakon Ahmad Busu meninggal dunia. . Beliau dikebumikan di  Tanah Perkuburan Islam Selat, Klang, selepas di sembahyangkan di Surau An-Na'im di Taman Seri Andalas di sini pada pukul 9.50 pagi. Selain ahli keluarga, turut hadir memberikan penghormatan terakhir ialah rakan Allahyarham seperti Datuk Jamali Shadat, Dato' Nash, Datuk Baharuddin Omar, Datuk DJ Dave, Hamid Gurkha dan Imuda.

 Rujukan 

Pautan luar


Kategori:Kelahiran 1952
Kategori:Kematian 2013
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelawak Malaysia
Kategori:Pelawak Melayu
Kategori:Pelakon Melayu
Kategori:Kematian akibat angin ahmar
Kategori:Pelakon televisyen Malaysia
Kategori:Pelakon filem Malaysia
Kategori:Penyanyi lelaki Malaysia
Kategori:Tunas pelakon Malaysia